Грејс Хопер

Грејс Брустер Мари Хопер (9 декември 1906 – 1 јануари 1992 година) била американски компјутерски научник и адмирал во морнарицата на САД. Една од првите програмери на Харвард Марк I компјутерот, таа беше еден од пионерите на компјутерското програмирање и таа го измисли еден од првите алатки поврзани со компајлерот. Таа ја популаризирала идејата за машинско-независните програмски јазици, што доведе до развојот на COBOL, ран програмски јазик од високо ниво уште во употреба денес.

Хопер се обиде да се пријави во морнарица во текот на втората светска војна, но таа беше одбиена бидејќи беше 34 години и се сметаше за премногу стара за да се пријави. Наместо тоа таа се приклучи на воените резерви. Хопер ја започна својата компјутерска кариера работејќи на Харвард Марк I тимот кој беше предводен од Хауард Х. Ајкен. Во 1949 година, таа се приклучи на Екерт–Мокли компјутерската корпорација и беше дел од тимот за развој кој го дизајнираше UNIVAC I компјутерот во 1944 година. При нејзината работа во Екерт–Мокли таа почна да го развива компајлерот. Таа верувала дека компјутерскиот код може да биде напишан на англиски јазик со користење на програмски јазик кој се заснова на англиски зборови. Компајлерот требаше да го претвори тој код во машински код кој ќе биде сфатен од страна на компјутерите. До 1952 година Хопер го заврши нејзиниот програмски линкер (првично наречен компајлер), кој беше напишан за А-0 системот.

Во 1954 година, Екерт–Мокли ја избрале Хопер да го води нивниот оддел за автоматско програмирање и таа него го водеше при создавањето на некои од првите компилирани јазици како FLOW-MATIC. Во 1959 година таа учествуваше во CODASYL конзорциумот, кој ја консултирал Хопер за да ги води при создавањето на еден машинско-независен програмски јазик. Ова доведе до COBOL јазикот, кој бил инспириран од нејзината идеја за јазик заснован на англиски зборови. Во 1966 година таа се повлече од резервите, но во 1967 година морнарицата побара таа повторно да се врати на активна должност. Таа се повлече од морнарицата во 1986 година и добила работа како консултант за Digital Equipment Corporation, споделувајќи ги нејзините искуства со компјутерите.

Благодарение на нејзините достигнувања и нејзиниот поморски чин таа го доби прекарот "Amazing Grace". Американскиот разурнувач  беше именуван според неа, како што беше и Cray XE6 "Хопер" суперкомпјутерот на NERSC. Во текот на својот живот Хопер се здоби со 40 почесни дипломи од универзитети од целиот свет. Еден колеџ во Јеил универзитетот е именуван во нејзина чест. Во 1991 година таа го доби Националнот медал за технологија. На 22 ноември 2016 година таа беше посмртно наградена со Претседателскиот медал на слободата од страна на претседателот Барак Обама.

 Некролошки известувања 
 Betts, Mitch (Computerworld 26: 14, 1992)
 Bromberg, Howard (IEEE Software 9: 103–104, 1992)
 Danca, Richard A. (Federal Computer Week 6: 26–27, 1992)
 Hancock, Bill (Digital Review 9: 40, 1992)
 Power, Kevin (Government Computer News 11: 70, 1992)
 Sammet, J. E.  (Communications of the ACM 35 (4): 128–131, 1992)
 Weiss, Eric A. (IEEE Annals of the History of Computing 14: 56–58, 1992)

 Наводи 

 Дополнителна литература 




  Williams' book focuses on the lives and contributions of four notable women scientists: Mary Sears (1905–1997); Florence van Straten (1913–1992); Grace Murray Hopper (1906–1992); Mina Spiegel Rees (1902–1997).

 Надворешни врски 

 Oral History of Captain Grace Hopper - Interviewed by: Angeline Pantages 1980, Naval Data Automation Command, Maryland.
  from Chips, the United States Navy information technology magazine.
 Grace Hopper: Navy to the Core, a Pirate at Heart  (2014), To learn more about Hopper's story and Navy legacy navy.mil.
 The Queen of Code (2015), a documentary film about Grace Hopper produced by FiveThirtyEight.
 Norwood, Arlisha. "Grace Hopper" . National Women's History Museum. 2017.

Категорија:Родени во 1906 година
Категорија:Починати во 1992 година
Категорија:Американски програмери
Категорија:Американски информатичари
Категорија:Апсолвенти на Јејл
Категорија:Членови на Американската академија на уметностите и науките
Категорија:Носители на Претседателскиот медал на слободата